Μπάρες με μέλι, σουσάμι, ξερά σύκα και επικάλυψη σοκολάτας
Ξεχάστε τις συνηθισμένες μπάρες. Οι μπάρες με μέλι, σουσάμι, ξερά σύκα και σοκολάτα είναι υγιεινές, θρεπτικές και απίθανα πεντανόστιμες.
250 γρ. μέλι θυμαρίσιο , 300 γρ. σουσάμι , 300 γρ. σύκα λιαστά, ψιλοκομμένα, 300 γρ. αμύγδαλα, χοντροαλεσμένα , 5 γρ. σπόροι γλυκάνισου , 2 κουτ. σούπας βούτυρο αγελάδος, 200 γρ. σοκολάτα κουβερτούρα, ψιλοκομμένη (για την επικάλυψη)
Για να φτιάξουμε τις μπάρες με μέλι, σουσάμι, ξερά σύκα και επικάλυψη σοκολάτας, ζεσταίνουμε το μέλι με το βούτυρο μέχρι να λιώσουν και τα ανακατεύουμε με το σουσάμι και τα υπόλοιπα υλικά. Καλύπτουμε με λαδόκολλα ένα ρηχό ταψί και αδειάζουμε το μείγμα. Το πιέζουμε με τα χέρια μας και το ανοίγουμε σε ένα ισόπαχο παραλληλόγραμμο περίπου 20 x 30 εκ.Σε μεταλλικό μπολ ρίχνουμε τη σοκολάτα. Βάζουμε μια κατσαρόλα με λίγο νερό στη φωτιά και, όταν αρχίσει το νερό να κοχλάζει, στερεώνουμε το μπολ πάνω στο στόμιό της (μπεν μαρί). Ανακατεύουμε πού και πού μέχρι να λιώσει η σοκολάτα.Την αφήνουμε να έρθει σε θερμοκρασία δωματίου και καλύπτουμε όλη την επιφάνεια του μείγματος.Το βάζουμε στο ψυγείο για περίπου 4 ώρες, μέχρι να κρυώσει και να σφίξει. Το κόβουμε σε 12 κομμάτια, τυλίγουμε σε μικρές λαδόκολλες ή διαφανείς μεμβράνες για να πάρουμε μαζί μας όσες μπάρες θέλουμε και τις υπόλοιπες τις διατηρούμε στο ψυγείο. 
Αμύγδαλα,Σοκολάτα,Σύκο,Light